 Yuusuf Shabac: Ayaan Xirsi xaaladeeda aad baan ula socdaa, waa gabar dhallin yaro ah oo siyaasi ah oo ku jirta wadan Yurub kamid ah baarlamaankiisa, hase yeeshee waa gabar diinta aad iyo aad uga fog, lana oran karo aad ayey ula dagaalantaa, in aniga iyada la igu matalona aad bey ii caro gelineysaa, hase yeeshee Ilaah ayaa siiyey qofka xoriyad uu wuxuu doono ku cabiri karo, laakiin anigu waxaan iyada uga duwanahay haddaan naftayda ku cabiro ayada: waxaa ayada la oran karaa wax bey caysay amase Islaamkey meel uga dhacday, laakiin aniga waxaan ayada uga duwanahay ama uga xumahay in aan daabacay Joornaal laga yaabo jaaliyada dadka aan ugu jeclahay oo wadaada ah in uu noloshooda halis geliyo. 